TRATAMENTUL  HTA  ÎN  CURSUL  SARCINII

TRATAMENTUL PREECLAMPSIEI

Spitalizarea este indicata periodic pentru reevaluare in formele moderate (TA< 160/100 mmHg) si cu caracter permanent in formele severe (TA>170/110 mmHg).

Monitorizarea gravidei cu preeclampsie:
● evaluarea TA din 4 in 4 ore in conditiile repausului la pat; 
● evaluarea proteinuriei prin bandelete indicatoare; evaluarea fatului: ecografic - marimea fatului (din doua in doua saptamani); 
●evaluarea: -acidului uric, creatininei serice; determinarea ionogramei serice, albuminei serice; teste hepatice, teste de coagulare.

Schemele de tratament sunt individualizate in functie de severitatea HTA, obiectivul tratamentului fiind mentinerea valorilor TA diastolice intre 90-100 mmHg.

HTA moderata cu valori tensionale diastolice pana la 100 mmHg beneficiaza de: 
●repaus in decubit lateral stang (amelioreaza circulatia venoasa de intoarcere, jenata de compresiunea uterului gravid pe vena cava inferioara); dieta echilibrata, normocalorica, normoprotidica, normosodata; 
●psihoterapie, 
●sedare; 
●supraveghere; 
●spitalizari scurte, repetate pentru reevaluare.

Dorinta de a normaliza valorile TA nu justifica tratamentul hipotensor, deoarece mama nu este in pericol, iar fatul este expus unui risc suplimentar, prin scaderea fluxului placentar.

HTA severa (valorile TA diastolice > 105 mmHg, TA sistolice >160 mmHg). Obiectivul tratamentului medical il constituie prevenirea complicatiilor materno – fetale prin mentinerea TA diastolice intre 90-100 mmHg, fiind o urgenta medicala.

Se efectueaza in spital cu: monitorizare materno – fetala; repaus la pat in decubit lateral stang; tratament medicamentos hipotensor.

Se aplica urmatoarele medicamente:

●HIDRALAZINA, 5 mg. i.v. sau i.m., care se poate repeta la 30 minute.

●LABETALOLUL® - prezinta actiune blocanta alfa si beta: se administreaza 20 mg i.v.; doza se poate repeta la 30 de minute pana la doza totala de 300 mg.

●NIFEDIPINA - are actiune blocanta a canalelor de calciu, se administreaza un comprimat de 10 mg sublingual, cu repetarea dozei la 30 minute, la 3 ore si la 6 ore. Nu se asociaza cu sulfatul de magneziu.

●NITROPRUSIATUL DE SODIU - se evita in tratamentul crizei hipertensive, deoarece se descompune in substante cu caracter toxic (cianid). Se administreaza in HTA severa, care nu raspunde la hipotensoarele enuntate sau exista risc de edem pulmonar acut. Doze: 0,5-10 μg/kg corp/minut, in functie de valorile TA.

TRATAMENTUL ECLAMPSIEI. 

Reprezinta o urgenta medicala, se efectueaza in unitati de terapie intensiva sub monitorizare materno–fetala. 
Se aplica medicatie anticonvulsivanta.
 Se prefera:

●SULFATUL DE MAGNEZIU 20% - in doza de 20 ml i.v. ●DIAZEPAMUL: se administreaza 10 mg i.v. 

Se mai poate utiliza:
● AMOBARBITAL 250mg i.v.; 
● FENOBARBITAL 1 fiola i.m.

Crizele eclamptice repetate determina intreruperea cursului evolutiei sarcinii. 

TA se controleaza prin administrare intravenoasa repetata a hidralazinei. 

MEDICAMENTE DE ELECTIE IN TRATAMENTUL HTA DIN CURSUL SARCINII
●METILDOPA –este un hipotensor eficace si bine tolerat in cursul sarcinii. Are o actiune agonista alfa 2 la nivelul sistemului nervos central. Se administreaza 250 x 3/zi ; doza maxima 2g/zi.

●HIDRALAZINA – medicament hipotensor cu actiune vasodilatatoare periferica la nivel arteriolar. Se administreaza 25 mg x 2 /zi; doza maxima 200 mg/zi.

MEDICAMENTE UTILIZATE CU PRUDENTA IN TRATAMENTUL HTA
●CLONIDINA- se administreaza 0,1 mg x 2 /zi, doza maxima 0,8 mg/zi; 

●NIFEDIPINA- se administreaza 10 mg x 3/zi, doza maxima: 120 mg/zi; hipotensiune severa prin asociere cu sulfat de magneziu.

●MEDICAŢIA BETA BLOCANTĂ: METOPROLOLUL 3x100 mg/zi. Prudenţa în administrarea în prima jumătate a sarcinii, când s-a raportat o întârziere a creşterii fetale. S-a semnalat la făt bradicardie.

●TRATAMENTUL DIURETIC: nu se recomanda in formele usoare si medii, se recomanda in formele severe de preeclampsie asociate cu oligurie si anurie.

Preeclampsia severa beneficiaza de tratament medical hipotensor de urgenta 24-48 de ore dupa care, in cazul in care valorile TA diastolice nu scad pana la 100 mmHg, obstetricianul decide momentul si metoda de intrerupere a sarcinii.

INDICATIILE PENTRU INTRERUPEREA SARCINII LA FEMEILE CU PREECLAMPSIE  dupa Mabie, Sibai si Pernoll:
● TA diastolica mai mare de 100 mmHg; 
● cresterea creatininei serice; 
● cefalee persistenta sau severa; 
● dureri epigastrice; 
● hiperuricemie in crestere; 
● teste anormale ale functiei hepatice; 
● tulburari de coagulare; 
● trombocitopenie; 
● sindromul HELLP; 
● eclampsie; 
● edem pulmonar acut; 
● decompensare cardiaca; 
● insuficienta renala; 
● cardiograma fetala anormala antepartum; 
● fat cu greutate mica pentru varsta gestationala cu crestere insuficienta, diagnosticata la ecografiile saptamanale.

